钦定古今图书集成/明伦汇编/闺媛典/第311卷 > 皇清四十四 > 孙贯妻浦氏
## 钦定古今图书集成/明伦汇编/闺媛典/第311卷 > 皇清四十四 > 孙贯妻浦氏

按《太平县志》：“浦氏，无锡名族女，为本邑长寿孙贯妻。贯父以遭冤抑，受系梁谿，贯年十九，自家往趋父，急奔走京师数次，而父得伸雪。人贤其勇壮，皆劝浦族以女赘贯。逾年贯亡，贯母王氏不远数百里来往哭其子，兼拉其夫回，其夫不听，王氏毅然归。浦氏牵姑衣长跪痛哭曰：‘姑归必偕，妇不即死’。王氏难之，氏固” 以请，遂归。遇岁荒，艰苦备尝，及卒无怨，乡人莫不哀之。